સર્વે અનુસાર, મધ્યપ્રદેશ વિધાનસભાની 230 સીટમાં કોંગ્રેસને 117, બીજેપીને 106 અને અન્યને 7 સીટ મળવાનું અનુમાન છે. મધ્ય પ્રદેશમાં વડાપ્રધાન તરીકે નરેન્દ્ર મોદી 54 ટકા લોકોની પહેલી પસંદ છે. જ્યારે રાહુલ ગાંધીને 25 ટકા લોકો વડાપ્રધાન તરીકે જોવા ઈચ્છે છે. જોકે, લોકસભાની ચૂંટણીમાં બીજેપીને 46 ટકા, કોંગ્રેસને 39 ટકા અને અન્યને 15 ટકા વોટ મળવાની આશા છે. મધ્યપ્રદેશના મુખ્યમંત્રી તરીકે શિવરાજ સિંહ ચૌહાણ 42 ટકા, જ્યોતિરાદિત્ય સિંધિયા 30 ટકા અને કમલનાથ 7 ટકા લોકોની પસંદ બન્યાં છે. મધ્યપ્રદેશ વિધાનસભા ચૂંટણીમાં બીજેપીને 40 ટકા અને કોંગ્રેસને 42 ટકા વોટ મળવાની શક્યતા જણાવવામાં આવે છે. જ્યારે અન્યને 18 ટકા વોટ મળવાની ધારણાં છે.